  Анжелика Тихонова корреспондент Россиысь биатлонистъёслэн огазеяськонзылэн кивалтэтэз 2019-2020 аръёсы ӵошатскон вакытлы дасяськыны юниоръёслэн люкам командаязы пыртэм спортсменъёсын лыдметэз юнматӥз. Со сярысь огазеяськонлэн пресс-службаез ивортэ. Лыдметын Удмуртиысь куинь биатлонистъёс: 1998-тӥ арын вордӥськем Александр Мяконький но 2000-тӥ арын вордӥськем Евгений Емерхонов, 1998-тӥ арын вордӥськем Анастасия Кайшева. Туннэ Россиысь юниоръёслэн люкам командазылэн Алтай шаерысь Белокуриха карын нырысетӥ сборъёссы кутскизы ини.  Тодэ вайытом, Россиысь биатлонистъёслэн валтӥсь люкам командаязы Удмуртиысь витез спортсменъёсмы пыризы. Со сяна, элькунысь куасэн бызьылӥсьёс Сергей Ардашев но Денис Филимонов 2019-2020 ӵошатскон вакытлы кунлэн сборноеныз дасяськозы. Тегъёс: Спорт Биатлон Удмуртия Россия  